Title: Az irodalom-- nélkülözhetetlen
Description: A kortárs és huszadik századi magyar irodalom egyik legfelkészültebb kutatójának, Vasy Gézának a kötet címében foglalt igazságával minden olvasni szerető ember egyet érthet. Az irodalomtörténész Hitelben, Kortársban, Pannon Tükörben, Tiszatájban és egyéb folyóiratokban, publikált esszéi most ebben a gyűjteményes kötetben jelentek meg. Az esszék keletkezési idejét és helyét minden esetben az írások után tünteti fel a szerkesztő, ennek alapján megállapítható, hogy valamennyi a 21. század elmúlt éveiben született. Három nagy fejezetbe (Holnap már késő, Illyés Gyuláról, Portrék, pályaképek) rendezve olvashatók az irodalomtörténeti eszmefuttatások, többek között a népiesség fogalmáról és megnyilatkozási formáiról az 1990 és 2010 között született művekben, majd a JAK (József Attila Kör) születésének, és működésének történeti hátterét világítja meg, a nyolcvanas évek irodalmi életéről és az 1986-os Írószövetségi közgyűlésről is számot egy írás, és a szépirodalom helyzetét is górcső alá veszi a szerző. Illyés Gyula életműve már szintén a Nap Kiadónál megjelent kötetében (Haza a magasban, 201009170) nyert értelmezést, és ebben a munkájában is három fejezetet szentel személyének a szerző. A záró fejezet portréiban Ágh István, Kalász Márton, Kiss Anna, Kiss Benedek, Bertha Bulcsú, Sánta Ferenc, Marsall László, Tamás Menyhért, Utassy József, Temesi Ferenc arcéle rajzolódik ki. Irodalomtörténészeknek, magyartanároknak és a művelt nagyközönségnek érdemes ajánlani az esszékötetet.
Subjects: Hungarian literature, History and criticism, Populism in literature, Essay, Ungarisch
People: Gyula Illyés (1902-1983)
Time periods: 20th century, 21st century